Berlini utca
Kosztolányi Dezső, mozaikok, Pesti Hírlap, 1934
„Minden ablakból egyforma nagyságu horogkeresztes vörös zászló leng. / A falragaszokon óriási betükkel hirdetik: »Társas utazás Hitler szülőföldjére, 145 márkáért«. / Csaknem minden házon ki van irva, hogy egy üzlet, vagy egy lakás, vagy egy gyár kiadó. / Az ötmilliós város olyan csöndes, mint valami hegyvidéki falucska. / Apró, barnainges fiucskák folyton-folyvást rázzák a perselyüket villamoson, utcán, pályaudvaron, mindenfelé. / Az üzletek üresek. / Hirverő-kocsik járják be a város utcáit. / Koldust nem látni. / Az emberek rosszul vannak öltözve. / Éjfél felé az Unter den Lindenen különös menet halad. / Berlinben a legszörnyübb történelem folyik...”
azonosítás alapja: 1934. június 22[?] és 26-a közt Kosztolányi Stockholmba ment gyógykezelésre, s útközben megállt Berlinben is. Tudomásunk szerint a Pesti Hírlap más munkatársa nem tartózkodott ezekben a városokban akkortájt. Forrás: Kosztolányi Dezsőné: Kosztolányi Dezső, Budapest: Révai, 1938, 315–346.